टीआई कनाडिय़ा अनिल सिंह चौहान ने बताया कि आलोक नगर निवासी भावना (26) पति अजय शर्मा की रिपोर्ट पर धोखाधड़ी का केस दर्ज किया गया। महिला को एक मोबाइल नंबर से फोन आया। उन्हें निजी बैंक में नौकरी दिलाने का झांसा दिया। महिला से बायोडाटा व अन्य दस्तावेज ईमेल भी करवाए गए। नौकरी दिलवाने के लिए प्रोसेसिंग व अन्य फीस के नाम पर करीब ५६ हजार रुपए जमा करवाए। तीन-चार बैंक खातो में ये रुपए जमा हुए। इसके बाद भी रुपए की मांग की जाने लगी। महिला को शंका हुई तो उन्होंने अपने रुपए वापस मांगे। तब महिला को फोन आना बंद हो गए। महिला ने इन नंबरो पर फोन लगाए तो उसका फोन रिसीव नहीं किया जाता। बाद में सभी नंबर बंद हो गए। महिला ने मामले की शिकायत पुलिस को की। पुलिस अब मोबाइल व बैंक खातों की जानकारी पता कर रही है। महिला पर रुपए नहीं देने के चलते फोन करने वाले ठगोरे दबाव बनाते। हर बार कहां जाता कि ये आखिरी बार पैसा जमा करवाया जा रहा है। आपकी नौकरी लगभग तय हो चुकी है। पहले दिए रुपए डूब ना जाए इसके लिए महिला उनके बताए खाते में रुपए जमा कराती रही।